Frá hljómsveitaaðstöðunni í ungmennahúsinu . Félagar í Mími ungmennahúsi í Borgarnesi og nemendafélagi Menntaskóla Borgarfjarðar standa sameiginlega að undirbúningi söngkeppni - hátíðar sem fram fer næsta fimmtudag í sal menningarhússins . “ Ungmennin verða með hljómsveit sem leikur undir öll lög í keppninni þannig að þetta stefnir í frábæra hátíð hjá þeim á fimmtudaginn . Keppt verður um hver verður fulltrúi í Söngkeppni framhaldsskólanna , en fleiri skemmtiatriði verða auk þess flutt því unglingar úr félagsmiðstöðvum stíga einnig á svið með söngatriði . Undanfarið hafa verið tekin upp vídeóklipp af keppendum til að sýna jafnhliða , ” segir Indriði Jósafatsson , íþrótta - og æskulýðsfulltrúi Borgarbyggðar . Að sögn Indriða hafa stífar æfingar staðið yfir í nýja hljómsveitaræfingahúsnæðinu sem komið hefur verið upp í ungmennahúsinu . Í síðustu viku var lokið við að hljóðeinangra aðstöðuna þar með sérstökum hljóðgildrum og tókst það vel . “ Í viðbót við tækjakostinn sem unga fólkið hefur þegar viðað að sér keypti húsráð ungmennahússins nýjan bassamagnara nýlega sem nú kemur sér vel að hafa . segir Indriði . Hann segir að samkoman verði auk þess hljóðrituð og mynduð „ live “ eins og það er kallað með útgáfu geisladisks í huga .